FŐOLDAL AKTUÁLIS ÉLETE
Az emlékév iskolai eseményeit ünnepség zárta le a XIII. kerületben lévő Herman Ottó Általános Iskolában, 2014. december 19-én. Képeinket az eseményen készítette Bognár Mária. Négy diák mutatta be Herman Ottó életét. A Madarak és fák napjára vidám, közös éneklés emlékeztetett („erdő, erdő, erdő, Marosszéki kerek erdő, madár lakik benne…”). Vásárhelyi Tamás, az Emlékév egyik kurátora beszélt arról, hogy minden gyerekből Herman Ottó lehet, hiszen ő is csak vásott kölyökként kezdte. Ehhez persze kell a természet iránti érdeklődés, figyelem, következtetés, nyitottság, önálló gondolkodás – és persze szorgalom. A beszéd után koszorút helyeztek el a tudóst ábrázoló domborműnél. Az utolsó képen Dr. Treiber Pálnét is látjuk (ül): az ő igazgatósága alatt vette fel az iskola Herman Ottó nevét 20 évvel ezelőtt. Chovanecz Edit (áll), az iskola jelenlegi igazgatója, 2015-ös emléknaptárt készíttetett az alkalomra. Íme egy jele annak, hogy a tisztelgés nem marad abba az Emlékévben.
Tegnap óta naponta ezrek láthatják. Aki kitalálja, az kap egy ajándék könyvet. Hogy mi ez a furcsa tárgy, azt még ne firtassuk, idővel ki fog az is derülni. Nem kell megijedni, fogunk föltenni könnyítésnek újabb fotókat, ahol több látszik a házból, amíg meg nem jön a jó válasz.
http://mttmuzeum.blog.hu/2014/12/09/herman_otto_es_kolozsvar_1864
Herman Ottó, a Madártani Intézet kezdeményezője A madarak hasznáról és káráról című mű írója, aki sokat tett a Madarak és Fák napja bevezetéséért, és akit a „madarak barátjának” neveznek, idén 100 éve hunyt el. Érdemes lesz az idei Tatai Vadlúd Sokadalmon ellátogatni, a Tatai Öreg-tó partján, a tudós tiszteletére emlékévet szervező Nemzeti Környezetügyi Intézet (NeKI) sátrához. -A tóparton kerül felállításra az a nagyméretű, szabadtéri kiállítás, amelyen Herman Ottó illusztrációi láthatóak A magyar halászat könyve című, 1887-ben megjelent, kultikus művéből.
-A NeKI Természetvédelmi Osztályának munkatársai távcsövekkel, teleszkópokkal, kivetítővel érkeznek, hogy a madarakat bárki megfigyelhesse közelről is. A látottakhoz szakmai kommentárt adnak, a kérdésekre is szívesen válaszolnak. -Felnőttek, gyerekek, diákok is kipróbálhatják a Herman Ottó Vándortanösvény egyes részeit. Ez a természetről szóló polihisztor játszóház számtalan iskolába és fesztiválra eljut az emlékév során.
A több tízezer vadlúd esti behúzása 15.30 és 17.00 között várható. Természetesen a főszervezők (MME, Száz Völgy Természetvédelmi Egyesület, Duna-Ipoly Nemzeti Park Igazgatóság) számtalan egyéb programot kínálnak, így lesz még: mesemondás, filmvetítés, madárgyűrűzés, adventi vásár, előadások, kiadványok, élőállatos bemutatók, solymász bemutató, természetvédelmi és környezetvédelmi tanácsadás, természetjáró és ökoturisztikai túraajánlat, csillagászati program, játszóház.
2014. NOVEMBER 27. Új emléktábla a csepeli Herman Ottó Általános Iskolánál
Köszönjük a fotókat a XXI. kerületi Herman Ottó Általános Iskolának! 2014. NOVEMBER 19. Herman Ottótól a digitális képalkotásig
2014. NOVEMBER 11. Akik kipróbálták a Herman Ottó Vándortanösvényt a Szigeten
2014. NOVEMBER 10. A pásztorok világa - Tisztelet Herman Ottónak
Láttad már "A pásztorok világa - Tisztelet Herman Ottónak" című kiállítást? Február 20-ig tart nyitva a Magyar Mezőgazdasági Múzeumban, a Vajdahunyadvárban. Hétfő kivételével minden nap 10-től 16 óráig, hétvégén egy órával tovább. http://www.mezogazdasagimuzeum.hu/article.php?article_id=756
2014. NOVEMBER 5. A hangyák megváltoztatták életszemléletét, Eötvös-koszorút kapott érte
2014. NOVEMBER 4. Rogers Személyközpontú Oktatásért Alapítvány A Van másik - Iskolaválasztó - 2014 rendezvény keretein belül, Vásárhelyi Tamás - Herman Ottó nyomdokain címmel interaktív foglalkozást tart a Rogers Akadémia diákjainak 2014. november 7-én 10.15-től az Alternatív Közgazdasági Gimnázium alulájában. A program nyilvános, aktív részvételre korlátozott számban lehetőséget biztosítanak.
2014. OKTÓBER 27. Október 27-én mindenkinek Szegeden a helye!
2014. OKTÓBER 27. Szeged, Alsóvárosi Művelődési Központ
2014. OKTÓBER 26. A Herman Ottó Vándortanösvény önkéntese, Simó Szabolcs lett a legjobb városi fotós a CBRE nemzetközi pályázatán
A hét utolsó napjára is esett egy örömteli fotós- díjas hír: a Herman Ottó Vándortanösvény önkéntese, Simó Szabolcs lett a legjobb városi fotós a CBRE nemzetközi pályázatán! Szabolcs nem csak városi fotósnak kitűnő, itt meggyőződhetünk természetfotós kvalitásairól is: http://www.simoszabolcs.com/nature.html Gratulálunk!
2014. OKTÓBER 25. Máté Bence lett a legjobb madárfotós a BBC világversenyén
2014. SZEPTEMBER 30. Természet és Múzeuma: Polihisztor tábor 7-12 éveseknek az őszi szünetben a Természettudományi...
2014. SZEPTEMBER 29. Herman Ottó a budapesti Petőfi Sándor Gimnáziumban járt
2014. SZEPTEMBER 27. HERMAN OTTÓ szoboravató ünnepség
2014. SZEPTEMBER 26. IDÉN IS LESZ KUTATÓK ÉJSZAKÁJA!
2014. SZEPTEMBER 20. Ingyenes családi nap
Egy igazi, élő Herman Ottóval fotózkodhatsz szombaton! Ingyenes családi nap a Jókai-kertben (Bp, XII. ker., Költő u. 21.). Madárgyűrűzés, tárlatvezetés a Jókai Emlékszobában, vezetett séta a kertben, fotókiálítás Magyarország madárvilágáról. Totyogós játszóház, stb. Szervező: MME, DINPI, PIM.
2014. SZEPTEMBER 18. Herman Ottó-szobor avatás Kőszegen!
2014. SZEPTEMBER 18. KUTATÓK ÉJSZAKÁJA
Aggteleki Nemzeti Park Szeretettel várunk minden érdeklődőt 2014. szeptember 18-án 18 órakor kezdődő rendezvényünkre, amikor a főszerep egy olyan állatcsoporté lesz, amelyet méltatlanul nagyon sok negatív előítélet övez.
2014. SZEPTEMBER 12. "A pásztorok világa - Tisztelet Herman Ottónak"
2014. SZEPTEMBER 5. Tudós természetábrázolók Herman Ottótól a digitális képalkotásig című vándorkiállítás megnyitója Pécsen
2014. SZEPTEMBER 4. Ékszerek, kultikus tárgyak a magyarországi őskőkorban címmel tart előadás Miskolcon a mai napon, csütörtökön, 17 órakor T. Dobosi Viola régész. A helyszín a Herman Ottó Múzeum „Pannon-tenger Múzeum” nevű kiállító épülete (3529 Miskolc, Görgey Artúr u. 28.)
2014. JÚLIUS 11. Tudós természetábrázolók Herman Ottótól a digitális képalkotásig című vándorkiállítás megnyitója Miskolcon
2014. JÚNIUS 27. Koszorúzás Breznóbányán
Herman Ottó egész életében titkolta, hogy a szlovákiai Breznóbányán (Brezno) született, és nem Miskolcon. 100 évvel halála után most, mégis hazalátogatott a Garam parti városkába. Hiszen ki merné már megkérdőjelezni a németnek született tudós választott magyarságát, és azt, hogy ennek ellenére rá és munkásságára büszke lehet minden német, szlovák és magyar. Óriási öröm számunkra, hogy Herman Ottó születése napján, sok előkészület után végül sikeres volt a koszorúzás. A három nyelvű emléktábláját egy, a szlovák nyelvben, "keresztelőnek" nevezett ünnepség során mutattuk be. Vendéglátóink visszavárnak minket, hogy a szülőházon való elhelyezéskor újra megünnepeljük városuk szülöttét. Hogy mi kellett ehhez? Egy váratlanul felragyogó szikrázó napsütés. A pozsonyi és helyi kulturális és politikai elit és a városlakók támogatása és részvétele. A szlovákul és magyarul folyékonyan beszélő Agócs Gergely, aki a Fonó Zenekar énekes zenésze, aki hoppmesterként és kultúrdiplomataként egyaránt tökéletesnek bizonyult. A miskolci Herman Ottó Gimnázium tanárai és diákjai, akik közül többen kerékpárral tették meg az utat. A Herman Ottó Emlékévet szervező Nemzeti Környezetügyi Intézet (NeKI) munkatársai és partnerei.
A Herman Ottó Emlékév egyik kurátora, Vásárhelyi Tamás (Természettudományi Múzeum) beszédében fölhívta a figyelmet, hogy bár gyerekkorában költözött Miskolcra a kis Ottó és családja, de az első évek mindenki életében meghatározóak. Ilyen lehetett Breznóbánya, ahol valaha minden nép egy kicsit beszélte a többiek nyelvét is, és a csodálatos garamvölgyi erdős táj a későbbi természettudósnak. Fölidézte, mit köszönhetett ő maga Herman Ottónak, és mit kaphat tőle bárki, aki megfejti a sikere titkát. Rámutatott, milyen érdekes véletlen, hogy, Herman Ottónak, aki bármilyen témához nyúlt, aranyat érőt alkotott, most a szülőházában egy aranyékszereket áruló kis bolt működik. Milan Kovacic besélt a Besztercebányai kerület nevében, amihez Breznóbánya is tartozik. Büszkén mesélte el, hogy 2000-ben, Herman Ottó születésének 165 évfordulóján konferenciát tartottak a városban. A politikus a város és Herman Ottó életéből is fölidézett érdekességeket.
2014. JÚNIUS 25. Herman Ottó emlékoszlop Örkényben
2014. JÚNIUS 23. Herman Ottó, az utolsó magyar polihisztor lett a Múzeumok Éjszakájának főszereplője - Fényvarázslat a Gellért-hegy szikláin
A Fényfestés részleteit tartalmazó videó: https://www.youtube.com/watch?v=6F_KwlDP2hg&feature=youtu.be
2014. JÚNIUS 21. Múzeumok éjszakája
A REGISZTRÁCIÓ LEZÁRULT! Figyelem! A regisztráció lezárult, mindkét hajó telt házas! Aki nem fért volna fel, ne keseregjen, a legnagyobb élmény a fényfestés lesz, amit a Duna pesti partjáról, az Erzsébet híd es a Szabadság híd közötti szakaszon, a hidakról, de akar távolabbról is tökéletesen lehet majd látni. Ha tudtok, hozzatok rádiót és közvetítsétek Ti is élőben a varázslatos hangokat!
A nagyszakállú polihisztor emlékévének figyelemfelkeltő akciója, három kategóriában versenyezteti majd a résztvevőket. A borotvált arcból induló
"kezdő" és a szakállasoknak szánt "haladó" kategóriában az év folyamán elért hossznövekedést díjazzuk, míg a leghosszabb szakállért meghirdetett "mester" kategóriában csak az emlékév lezárultakkor mért állcsúcsi szakállhossz a mérvadó. Talákozzunk június 21-én, 18.00 órától 22.00-ig, a Természettudományi Múzeumban. Érdemes sietni, mert az első regisztráltakat meglepetés várja!	2014. JÚNIUS Pályázni lehet, hogyan nézzen ki a Bükkben járó kisvasút, mint "Herman Ottó-mozdony".
Szöveget és feliratot is lehet álmodni az Mk48-as típusú mozdonyra. A kiíró ÉSZAKERDŐ Zrt. így tiszteleg a 100 éve elhunyt Herman Ottó előtt. Állítólag ez lesz hazánkban az első kisvasúti reklámmozdony. Részletek a pályázatról itt: http://195.228.249.124/magyar/erdv/2014/palyazat/hermanottomozdony.htm
2014. JÚNIUS Herman Ottóról szomszédos országokban is szó esik
„Röviden beszámolok a révkomáromi Herman emlékév fejleményeiről.
A korábbiakban megbeszéltek alapján és a sikeres kapcsolatfelvétel után, ténylegesen megvalósult a Duna Menti Múzeumban a Herman kiállítás.
Bucz Veronika egy roppant igényes vitrint állított össze. A központi tárgy (Madarak káráról...), köré szinte minden fontosabb Herman könyv eredeti példánya és ízléses körítés került.
Szintén most áprilisban nyílt egy afrikai kiállítás, hasonlóan értékes, tartalmas.
Igazán jó kollektíva van ebben a múzeumban - is!”
http://hu.wikipedia.org/wiki/Duna_Menti_M%C3%BAzeum http://www.muzeumkn.sk/index.php?cat=12&page=article
2014. JÚNIUS Útjára indult a Vándortanösvény!
Bővebb információ található a vándortanösvényről és a tanári kézikönyv letölthető itt. ->> 2014. JÚNIUS 14. LADIKOS FESZTIVÁL 2014
2014. MÁJUS 23. Dioráma a Szabadkai Városi Múzeumban
2014. MÁJUS 22. A következő
Gundel Takács Gábor "A következő" című műsorában is téma volt a 100 éve elhunyt Herman Ottó és a róla szóló Emlékév. A május 9-ei műsorban, 17 perc 50 másodperctől indulnak a polihisztorról szóló kérdések: http://www.mediaklikk.hu/musor/a-kovetkezo/ 2014. MÁJUS 22. Tovább a Herman Ottó úton! Madárbarát koszorúzás a Baár-Madasnál
Szóljatok, ha tévedünk, de szerintünk a világ legnagyobb Herman Ottó-emléktáblája Budapesten van a Herman Ottó út 2. szám alatt. Május 20-án koszorúztuk meg, impozáns, szép, nagy alkotás, ha valaki tudja, kik és mikor állították, írja meg nekünk! A Baár-Madas Gimnázium és a Növényvédelmi Intézet pár méterre található, ők is boldogan jöttek koszorúzni, akárcsak Láng Zsolt II. kerületi polgármester. Kevesen tudják, de itt, a patinás épületek helyén, sőt, az egész kerületben jó 140 éve még nem, hogy házak, de fák se nagyon álltak, szinte csak szőlőföldek voltak, amíg a filoxéra járvány végleg ki nem pusztította. Herman Ottó politikusként és tudósként is sokat tett a járvány ellen, kutatási pénzeket szorgalmazott, a járványt jobban bíró homoki szőlőket népszerűsítette. Herman Ottó idejében itt, a ma már az ő nevét viselő utcában (akkor Debrői út) kapott helyet a Herman Ottó által javasolt, és vezetésével működő Magyar Ornithológiai Központ, ahol a madarakat kutatták. A központ egy szőlőkkel foglalkozó kutatóintézet épületében lelt otthonra, ami ma az MTA Növényvédelmi Intézete. A keddi koszorúzásunkon első megszólalóként ezekről is mesélt Dr. Kiss Levente, az MTA ATK Növényvédelmi Intézet igazgatója.
A megemlékezésen ezután koszorút helyezett el Dr. Láng Zsolt, a II. kerület polgármestere, Tombor László, a Baár–Madas Református Gimnázium, Általános Iskola és Diákotthon igazgatója, Dr. Kiss Levente a Növényvédelmi Intézet igazgatója, és több civil szervezet és intézmény. A Herman Ottó Emlékév 2014 szervezője, a NeKI, a ház közösképviselőjével egyeztetve madárodút szerelt föl az emléktábla közelében álló kerítés melletti fára.
Az esemény következő helyszíne az ökoiskolaként is működő Baár-Madas Gimnázium volt, ahol egy másik madárodút adtunk át az iskola biológia tanárának. Vetlényi Dávid elmondta, hogy örömmel fogják kihelyezni, hiszen az iskola kertje csatlakozott az Magyar Madártani Egyesület (a Herman Ottó-féle egykori Madártani Intézet örököse) „Madárbarát Kert” kezdeményezéséhez. A NeKI munkatársai a diákoknak bemutatták az Emlékév saját, interaktív polihisztor játszóházát a „Herman Ottó Vándortanösvényt”, amelyen keresztül a polihisztor pályájához, tudományos kalandozásainak állomásaihoz kerülhetnek közelebb a résztvevők. (Fotók: NeKI, Erhardt László)
->>2014. MÁJUS 10. Összehangolt tisztelgés Herman Ottó a madarász és természetvédő előtt
Herman Ottó 1901-ben jelentette meg A madarak hasznáról és káráról című könyvét, ami azóta is használatban van, számos kiadást megért. Gyönyörű nyelven, kedvesen és értőn mutatta be a madarakat, a egyszerű emberek számára is érthető nyelven. 1906-ban A madarak és fák napját kezdeményezte, ez az ünnep is túlélte őt, és sok óvodában és iskolában számít a környezeti nevelés egyik kitüntetett ünnepének.
Május 10-én ünnepeljük A madarak és fák napját. A Herman Ottó Emlékévben ez kibővül a könyv bemutatásával is.
Eddig az alábbi intézmények vállalták, hogy május 10-én már elkészül, és legalább május 31-ig látható lesz az a kamarakiállítás, amelyen a kötet egy példánya mellett madarak lesznek kiállítva, az intézmény által kidolgozott terv szerint.
Budapest A Magyar Természettudományi Múzeum 2014. április 24-től június 9-ig mutatja be kamarakiállítását, amelyen a madarakhoz egy-egy a könyvből vett rövid idézet társul. A kiállítás egy teremben lesz látható a Tudós természetábrázolók – Herman Ottótól a digitális képalkotásig című vándorkiállítással.
Janus Pannonius Múzeum Természettudományi Osztály Pécs, Szabadság u. 2. 2014. május 10. szombat 10-14 óráig Herman Ottó Alkotónap - Szent Mór Iskolaközpont és a Múzeum közös szervezésében. Herman Ottóra emlékezünk természettudományos és kortársművészeti eszközök segítségével. "A madarak hasznáról és káráról" kamarakiállítás nyitása, melyben Herman Ottó hasonló című könyvében szereplő madarak közül mutatunk be néhányat saját leírásaival. Múzeum udvarán aznap szabadtéri kiállítást rendezünk madár festmények és kerámia szobrocskák az iskola növendékeinek munkáiból. Az Alkotónap helyszíni szabadtéri foglalkozásain bárki ki segítséggel elkészítheti a saját alkotását természeti formákból, talált tárgyakból (hulladékok művészeti újra hasznosítása). Sátoraljaújhely
"Herman Ottó a madarász" Kamarakiállítás Herman Ottó tiszteletére
Megnyitó a Móra Ferenc Múzeumban 2014. 05. 07. szerda
Savaria Múzeum Zirc
->>2014. MÁJUS 5. Herman Ottó a Mediawave-en is ott volt
A magyar halászat könyve című mű illusztrációit bemutató kiállítás teljes anyagát először az idei Mediawave-en, Komáromban, a Monostori Erőd Bástyaudvarán állítottuk ki. Az Együttlét ideje alatt a gyerekek megismerkedhettek az Emlékév szervezőinek interaktív polihisztor játszóházával, a Vándortanösvénnyel.
A Nemzeti Környezetügyi Intézet (NeKI) munkatársai többek között pókháló- és harkály-kopogtató játékokon, meséken keresztül vitték közelebb a természethez, az állatvilághoz a kicsiket, akik a nagysikerű arcfestésnek köszönhetően, maguk is cicákká, pillangókká változhattak át, egy kirakós segítségével pedig felidézhették Noé bárkájának történetét. A szervezők legnagyobb örömére a felnőttek sem maradtak le lelkesedésben, ők is részt vettek a programokban.
A kiállítás táblaképei az esti hangulatnak is fontos elemei voltak, fényfestéssel átszínezve is különleges hátteret adtak a koncerteknek, például Ferenczi György és a Rackajam produkciójának.
2014. ÁPRILIS 25-től JÚNIUS 9-ig "Herman Ottótól a digitális képalkotásig"
A Herman Ottó emlékév alkalmából a Magyar Természettudományi Múzeum saját gyűjteményi anyagára alapozva készített el egy Herman Ottó újító géniusza előtt tisztelgő, az élővilág sokféleségét és sokféle megörökítését bemutató vándorkiállítást. A kiállítás mintegy 200 alkotáson keresztül mutatja be az élővilág, a táj, az emberek tudományos igényű, művészi színvonalú leképezésének fejlődését Herman Ottótól napjainkig. A kiállítás április 25-től június 9-ig lesz látható a Magyar Természettudományi Múzeumban, majd az emlékév során országos vándorútra indul.
->>2014. ÁPRILIS 30.	Herman Ottó Emlékév - Mediawave	A Herman Ottó Emlékévet nem csak a szakáll köti össze a Mediawave Együttléttel! Április 30. és május 3. között a komáromi Monostori Erőd a számtalan filmes és zenei program mellett helyt ad A MAGYAR HALÁSZAT KÖNYVE táblaképeiből és illusztrációiból rendezett vándorkiállításnak, és ellátogathatunk az interaktív polihisztor játszóház, a HERMAN OTTÓ VÁNDORTANÖSVÉNY állomásaira is!
http://mediawavefestival.hu ->>2014. ÁPRILIS 8. "A magyarok nagy ősfoglalkozása"
"A magyarok nagy ősfoglalkozása" - Herman Ottó művét (1909) dr. Kovács Kálmán Árpád történész mutatja be április 8-án kedden, 16:30-kor az Országos Mezőgazdasági Könyvtárban. Cím: Budapest I. ker. Attila út 93.
->>2014. ÁPRILIS 1. Megemlékezés az ország legnagyobb Herman Ottó-szobránál
Az ország legnagyobb Herman Ottó-szobránál Illés Zoltán államtitkár és mások mondtak beszédet és helyeztek el koszorút április első napján. Illés Zoltán a beszédében a sokoldalú Herman Ottó ma is korszerű gondolkodásmódjára hívta fel a figyelmet. A két iskola diákjai egy performanszban idézték föl Herman Ottó életét, és állították össze ezekből az elemekből egy nagy képként azt a szakócát, amivel Herman Ottó bizonyította, hogy az ősember a Kárpát-medencében is megtelepedett. Már reggel rendőrségi kísérettel szállították át a miskolci Bársony-házi szakócát ezen a napon a Bársony-házba, ahol annak idején egy építkezésnél megtalálták. A szakóca az „Ottó-mobilban” utazott. Az Ottó-mobil a miskolci Herman Ottó Múzeum autója volt, amit a Herman Ottó Gimnázium és Lévay Református Gimnázium diákjai dísztettek föl állatokat, növényeket és régészeti eszközöket ábrázoló képekkel és kísértek az útján.
->>2014. MÁRCIUS 29. Őzikék és gyerekek - a legcukibb Herman Ottós koszorúzás
A vaddisznók, és a bölények is főszerephez jutottak a Budakeszi Vadasparkban található Herman Ottó emléktábla koszorúzásakor, de az igazi kedvencek az állatsimogató bájos dámszarvasai voltak, akik a látogatók tenyeréből ettek. Dr. Illés Zoltán környezetügyért felelős államtitkár foglalta össze a polihisztor munkásságának jelentőségét és koszorút helyezett el a tudós tiszteletére állított emléktáblánál. Ezután a park igazgatója kis sétára, szakvezetésre invitálta az érdeklődőket. A szervező a Nemzeti Környezetügyi Intézet, és a Budakeszi Vadaspark volt. ->>2014. MÁRCIUS 27. Koszorúzás a Nyíregyházi Állatparkban	Nagy örömmel jelentjük, hogy tegnap a Nyíregyházi Állatparkban a mögöttünk épülő Viktória Ház és mellettünk rikácsoló kína papagájok ellenére a két szónok hallható volt, és a koszorúk is a helyükre kerültek. Boronkay Ferencné, a park botanikai vezetője Herman Ottó példamutató életéről beszélt a megjelent erdei iskolás tanulóknak, Vida Viktor a Nemzeti Környezetügyi intézet munkatársa pedig a gyerekek segítségével megfejtette a polihisztorság titkát. Koszorút helyeztek el a Tiszavasvári Általános Iskola diákjai, a NeKI nyírágyházi kirendeltségének munkatársai, és a Felső-Tisza-vidéki Környezetvédelmi, Természetvédelmi Felügyelőség igazgatóhelyettese, dr. Vilmányi Zoltán. ->>2014. MÁRCIUS 26. Egy későromantikus regényhős a természet-tudományban	"Egy későromantikus regényhős a természettudományban" címmel Herman Ottó kalandos életébe és munkásságába kaphatunk bepillantást Kőszegen, az Aradi vértanúk parkjában március 26-án szerdán, 17 órától egy különleges előadás keretében. Helyszín: Bechtold István Természetvédelmi Látogató-központ Előadók: Prof. Dr. Vig Károly muzeológus Dr. Bokányi Péter PhD. irodalomtörténész
Szervező: Őrségi Nemzeti Park MINDEN ÉRDEKLŐDŐT SZERETETTEL VÁRUNK!
->>2014. MÁRCIUS 15. Herman Ottó 13 éves volt 1848-ban, a szabadságharc kezdetekor, de ez nem zavarta. Megszökött és megpróbált beállni a honvédek közé ágyútisztogatónak, de fiatal kora miatt hazaküldték. Később harcolt az olasz és lengyel nemzeti mozgalmakban, a kiegyezést követően a magyar politikai élet ismert szereplője lett. A Függetlenségi Párt képviselőjeként feltétlen híve volt a külföldi száműzetésben élő Kossuth Lajosnak, sőt, többször találkoztak, és levelezésben álltak.
->>2014. MÁRCIUS 11. Herman Ottó is feltűnik a tihanyi Garda-szobron!
Ma ismét a 2014-es év hala verseny harmadik helyezettjéről, a gardáról emlékezünk meg egy érdekesség kapcsán. A sugár kardos, bronzérme mellé újabb dicsőséget szerzett, ugyanis kiderült, hogy a nyáron Tihanyban állított Garda-szobor, Diénes Attila, Munkácsy-díjas szobrászművész munkájának hátoldalán Herman Ottó is feltűnik, íme: http://www.mohosz.hu/images/cimlap/gard%20(6).jpg	->>2014. MÁRCIUS 7. A bükki ősember nyomában	Holnap délelőtt folyatódik a miskolci Herman Ottó nyomában túrasorozat!
Kétféle izgalmas program is kínálkozik az érdeklődők számára: az egyik a Subalyuk-barlang felfedezése – a Herman Ottó Emlékév jegyében indított, felszíni túrával összekötött szakvezetéses barlangtúrák során a bükki ősemberbarlangokba látogathatunk el. Indulás előtti program: a Hór-völgyi Látogatóközpont kiállításának megtekintése és filmvetítés.Találkozás: 9 órakor a látogatóközpontnál.
A polihisztor városi kötődései kapcsán Prof. Dr. Hevesi Attila, a Miskolci Egyetem Földrajz Intézetének földrajztudósa tart vezetést. Indulás: 10 órakor, a Herman Ottó Múzeum Papszer utcai épülete előtti Herman Ottó szobortól.
Az Emlékév további miskolci programjai a következő linken tekinthetők meg: http://www.miskolc.hu/herman-otto-emlekev-–-miskolc-2014 ->>2014. MÁRCIUS 3.
A Napi Madár megérkezett!	Ma induló sorozatunkkal még nagyobb szabású madárlesre invitáljuk az Emlékév oldalának
látogatóit. A tavasszal együtt visszatérnek hozzánk a költöző madarak is, fogadjuk és örökítsük meg őket szeretettel!	Mától nagy izgalommal várjuk a lelkes megfigyelők visszatért vándormadarakról készült
fotóit, biztatásul pedig küldjük nekik ezt a finoman kidolgozott illusztrációt egy szép énekű örök visszatérőről,
a fülemüléről!
HERMAN OTTÓ élete, személye, munkamódszere, hazaszeretete a mai napig példaként szolgálhat számunkra. Népszerűsége, megbecsültsége
a mai napig töretlen, emlékének ápolása élő hagyomány. "Az utolsó magyar polihisztor" címet többekre ráakasztották már, ő avval érdemelte ki, hogy - tanulmányainak középfokon való
megszakítása ellenére - sokirányú munkásságával maradandó értékeket hagyott az utókorra.	Zoológusként a sáskákat, pókokat, madarakat és vonulásukat tanulmányozta, a halakat kutatta, néprajztudósként a halászat és a pásztorkodás témája izgatta, ezeket ősmesterségekként értékelte, kiváló ősrégészként felismerte a bükki ősemberleletet, ennek elismertetéséért legalább
olyan heves harcot vívott, mint nyelvészként a nyelvújítók túlkapásai ellen. E csaták közti "békeidőkben" azon dolgozott, hogy a halászat és a pásztorkodás nyelvkincsét, a népnyelv kifejezéseit gyűjtse. A létező magyar kifejezéseket a tudományos
nyelvbe is beemelje. Mindemellett pályáján fontos szerep jutott a publicisztikának, az ismeretterjesztésnek, a fényképészetnek,
valamint a művészi színvonalú természet- és néprajzi hitelességű hangszer-ábrázolásoknak.	Az ezerarcú tehetség sokszínű tevékenysége kapcsán a közös nevezőt – minden részletre kiterjedő figyelmén túl – szenvedélyessége jelentette. Heves elhivatottsága, hajlíthatatlan jelleme tette nyíltszívű szabadságharcossá. Politikusként, tudományszervezőként, közéleti személyiségként, de mindenek előtt igazi véleményformálóként pályája csúcsára érkezett.
A Breznóbányán (ma Brezno, Szlovákia) született tehetség, felvidéki német származása ellenére gyerekkorától magyarnak vallotta magát, 7 évesen már tanulta a nyelvet, nevét Carl Otto Herrmannról magyarosította. Iskolai tanulmányait Miskolcon kezdte. Az apai örökségként kapott érdeklődés a természet, elsősorban a madarak iránt és a számos ismeret, pályakezdőként egyenesen a Kolozsvári Múzeumba
röpítette – ahol konzervátori állást kapott. Az „utolsó erdélyi polihisztor” Brassai Sámuel mellett hamar a város kulturális életének egyik központi szereplője lett. Nemsokára a gyöngéd szerelem is utolérte, Jászai Mari, a valódi őstehetséggel megáldott színésznő személyében.
Ettől a pillanattól fogva érdeklődése a halászat felé fordult, két kötetben és mintegy ezer oldalon megírta A magyar halászat könyve című munkáját. Később a pásztorkodás eltűnő mestersége örökségének is gyűjtőjévé vált, majd újabb alapozó kötetekkel járult hozzá a magyar néprajz irodalmához. EMLÉKÉV
"LESELKEDŐ" VETÉLKEDŐ Zárókonferencia	FERTŐ-HANSÁG NEMZETI PARK IGAZGATÓSÁG	03.30.
HERMAN OTTÓ ÉLETÉT ÉS A BUGACHOZ KÖTŐDŐ NÉPRAJZITEVÉKENYSÉGÉT BEMUTATÓ ÁLLANDÓKIÁLLÍTÁS MEGNYITÁSAKiállításmegnyitó	KISKUNSÁGI NEMZETI PARK IGAZGATÓSÁG	04.05.
KEZDŐ MADARÁSZOK NAPJA Madármegfigyelés a szikes tavaknál	KISKUNSÁGI NEMZETI PARK IGAZGATÓSÁG	04.05.
HERMAN OTTÓ NYOMÁBANTúrasorozat a bükki ősemberbarlangokba (Istállóskői-barlang)	BÜKKI NEMZETI PARK IGAZGATÓSÁG	04.12.
"NATURA PANNONICA III" Az Egretta Természetfotós Csoport (Novi Sad, Szerbia) madártani fotókiállítása	KISKUNSÁGI NEMZETI PARK IGAZGATÓSÁG	04.12.
TAVASZVÁRÓ A FÖLD NAPJA ALKALMÁBÓL FERTŐ-HANSÁG NEMZETI PARK IGAZGATÓSÁG	04.25.
HERMAN OTTÓ VETÉLKEDŐ KŐRÖS-MAROS NEMZETI PARK IGAZGATÓSÁG	05.01.
PÓKOK A SAS-HEGYENSzakvezetéses túra	DUNA-IPOLY NEMZETI PARK IGAZGATÓSÁG	05.09.
MADARAK ÉS FÁK NAPJA	AGGTELEKI NEMZETI PARK IGAZGATÓSÁG	05.09.
MADARAK ÉS FÁK NAPJA A NASZÁLYONMadarakkal kapcsolatos érdekes foglalkozások, játékok, feladatok, kézműves foglalkozásokmadármegfigyelő túra, madárgyűrűzés	DUNA-IPOLY NEMZETI PARK IGAZGATÓSÁG	05.09.
MADARAK ÉS FÁK NAPJAHerman Ottó emléktábla koszorúzása
ŐRSÉGI NEMZETI PARK IGAZGATÓSÁG	05.12.
HERMAN OTTÓ VETÉLKEDŐAZ UTOLSÓ MAGYAR POLIHISZTORHerman Ottó ornitológiai munkássága - kiállításmegnyitó KISKUNSÁGI NEMZETI PARK IGAZGATÓSÁG	05.10.
HERMAN OTTÓ EMLÉKNAPMADARAK ÉS FÁK NAPJAMadárgyűrűzési bemutató, madármegfigyelés,előadások, halas bemutató BALATON-FELVIDÉKI NEMZETI PARK IGAZGATÓSÁG	05.10.
MADARAK ÉS FÁK NAPJAA JÓKAI KERTBENCsaládi nap DUNA-IPOLY NEMZETI PARK IGAZGATÓSÁG	05.10.
MADÁRGYŰRŰZÉSI BEMUTATÓ A HORTOBÁGYI HALASTÓNÁLA MADARAK ÉS FÁK NAPJA ALKALMÁBÓLHerman Ottó emléktúra HORTOBÁGYI NEMZETI PARK IGAZGATÓSÁG	05.10.
MADARAK ÉS FÁK NAPI TEREPI JÁTÉK	KISKUNSÁGI NEMZETI PARK IGAZGATÓSÁG	05.11.
MADARAK ÉS FÁK NAPJA A SAS-HEGYENGyalogtúra DUNA-IPOLY NEMZETI PARK IGAZGATÓSÁG	05.11.
MADARAK ÉS FÁK NAPJA DEJTÁRONGyalogtúra DUNA-IPOLY NEMZETI PARK IGAZGATÓSÁG	05.11.
MADARAK ÉS FÁK NAPI TÚRA BUGACON	KISKUNSÁGI NEMZETI PARK IGAZGATÓSÁG	05.11.
MADARAK ÉS FÁK NAPJA"Madárlesen az Anna-ligetben" KÖRÖS-MAROS NEMZETI PARK IGAZGATÓSÁG	05.12.
MADARAK ÉS FÁK NAPJAKiállításmegnyitó AGGTELEKI NEMZETI PARK IGAZGATÓSÁG	05.13.
ÖTÓRAI ZÖLDTEA TERMÉSZETISMERETIELŐADÁSSOROZATHerman Ottó élete és munkássága KISKUNSÁGI NEMZETI PARK IGAZGATÓSÁG	05.16.
MADARAK ÉS FÁK NAPI ORSZÁGOS RAJZPÁLYÁZAT KIÁLLÍTÁSÁNAKMEGNYITÓJA ÉS DÍJKIOSZTÓJA KISKUNSÁGI NEMZETI PARK IGAZGATÓSÁG	05.17.
ERDŐLAKÓ MADARAK NYOMÁBANJelvénygyűjtő túra DUNA-DRÁVA NEMZETI PARK IGAZGATÓSÁG	05.24.
EURÓPAI NEMZETI PARKOK NAPJAHogyan változott a madárvilágHerman Ottó óta a Nagyberekben? DUNA-DRÁVA NEMZETI PARK IGAZGATÓSÁG	05.31.
TAVASZI MADÁRKAVALKÁD DINNYÉSEN	DUNA-IPOLY NEMZETI PARK IGAZGATÓSÁG	06.13.-06.22.
MAGYAR NEMZETI PARKOK HETE	VIDÉKFEJLESZTÉSI MINISZTÉRIUM	06.21.
HERMAN OTTÓ NYOMÁBANTúrasorozat a bükki ősemberbarlangokba(Szeleta-barlang)	BÜKKI NEMZETI PARK IGAZGATÓSÁG	06.21.
HERMAN OTTÓ ÉS MÜLLER ISTVÁN100 ÉVE DINNYÉSENGyalogtúra	DUNA-IPOLY NEMZETI PARK IGAZGATÓSÁG	06.29.
ROVARLESEN HERMAN OTTÓ NYOMÁNGyalogtúra	BALATON-FELVIDÉKI NEMZETI PARK IGAZGATÓSÁG	08.11.-08.31.
HERMAN OTTÓ MUNKÁSSÁGA ÉS A HAZAI TERMÉSZETVÉDELEMTÖRTÉNETÉNEK KAPCSOLATAKiállítás	VIDÉKFEJLESZTÉSI MINISZTÉRIUM	09.18.
KUTATÓK ÉJSZAKÁJA (ELŐADÁS)	AGGTELEKI NEMZETI PARK IGAZGATÓSÁG	09.21.
HERMAN OTTÓ NYOMÁBANTúrasorozat a bükki ősemberbarlangokba(Kőlyuk-barlang)	BÜKKI NEMZETI PARK IGAZGATÓSÁG	09.27.
PÓKOK A SAS-HEGYENGyalogtúra	DUNA-IPOLY NEMZETI PARK IGAZGATÓSÁG	09.27.
SZENT MIHÁLY NAPI TÚRA BUGACONGyalogtúra	KISKUNSÁGI NEMZETI PARK IGAZGATÓSÁG	10.04.
SZINES LOMBOK TÚRAA HERMAN OTTÓ ÉV ALKALMÁBÓL	DUNA-DRÁVA NEMZETI PARK IGAZGATÓSÁG	10.04.
ÁLLATOK VILÁGNAPJAA Sas-hegy különleges pókfajai-Herman Ottó nyomában	DUNA-IPOLY NEMZETI PARK IGAZGATÓSÁG	10.04., 10.11
GEOTÓP NAPOKTúrák a földtudományi értékek bemutatására	10.06.
ÁLLATOK VILÁGNAPJA	AGGTELEKI NEMZETI PARK IGAZGATÓSÁG	10.15.
PROJEKT NAPHerman Ottó halálának 100. évfordulójaalkalmából meghirdetett projekt pályázatraérkezett kiselőadások bemutatása	AGGTELEKI NEMZETI PARK IGAZGATÓSÁG	10.19.
HERMAN OTTÓ NYOMÁBANTúrasorozat a bükki ősemberbarlangokba(Balla-barlang)	BÜKKI NEMZETI PARK IGAZGATÓSÁG	11.12.
RAJZPÁLYÁZAT DÍJKIOSZTÓ ÉSKIÁLLÍTÁSMEGNYITÓ ÜNNEPSÉG	AGGTELEKI NEMZETI PARK IGAZGATÓSÁG	11.12.
HALÁSZATI ESZKÖZÖK ÉS HALÁSZATIMÓDSZEREK A MÚLTBAN ÉS A JELENBENElőadás	HORTOBÁGYI NEMZETI PARK IGAZGATÓSÁG	11.29.
XIV. TATAI VADLÚD SOKADALOM	DUNA-IPOLY NEMZETI PARK IGAZGATÓSÁG	HERMAN OTTÓ EMLÉKÉV 2014 - AZ ÖSSZES PROGRAM NAGYOBB GOOGLE TÉRKÉPEN Herman Ottó Emlékév 2014 GALÉRIA
HERMAN OTTÓ KÉPEK HERMAN OTTÓ MUNKÁI AZ ESEMÉNYEK KÉPGALÉRIÁI
http://www.mediaklikk.hu/musor/gondolat-jel/ Muzsikáló délután, március 10-ei adás, 03:29:15-től
http://www.mediaklikk.hu/musor/muzsikalo-delutan/ Online:
http://www.metropol.hu/kultura/cikk/1141864-indul-a-herman-otto-emlekev Magyar Nemzet Online
http://www.ng.hu/Termeszet/2014/02/herman_otto_az_utolso_magyar_plolihisztor
http://www.ng.hu/Civilizacio/2014/04/utra_kelt_a_barsonyhazi_szakoca	Turista Magazin
NapiGazdasag2014.marcius28-29p19.pdf Természet Világa
TermeszetVilaga2014.aprilis-HermanOttoEmlekev.pdf VÁNDORTANÖSVÉNY
HERMAN OTTÓ VÁNDORTANÖSVÉNY BEVEZETŐJÁTÉKOK 1-11 (javítva 2014.06.27.)JÁTÉKOK 12-19 (javítva 2014.06.27.)
JÁTÉKOK 20-34 (javítva 2014.06.27.)HERMAN OTTÓ VÁNDORTANÖSVÉNY BEFEJEZÉSIGÉNYLŐLAP (PDF) / IGÉNYLŐLAP (HTM)
A Vándortanösvényben bemutatjuk az utolsó magyar polihisztor életpályájának, tudományos kalandozásainak egy-egy állomását, a gyerekek nyelvére és tevékenységi stílusára lefordítva. (Bognár Gáborné felvételei egy főpróbán készültek, a budapesti XIII. kerületben lévő Herman Ottó Általános iskolában.) Ezt 7 információs plakát avagy „zászló” (egyszerűen felállítható roll-up-ok) és néhány asztalon a rajtuk elférő mennyiségű eszköz, valamint a hozzájuk kapcsolódó leírás szolgálja. Részletes „Tanári kézikönyv” tartalmazza a használati utasítást és a szakmai háttérinformációkat. Az Emlékév honlapján még részletesebb szakmai információkat is találni majd. Reményünk a Tanösvény bemutatása, olyan sok helyen, ahogy csak lehetséges. Óvodák, iskolák, múzeumok, oktatóközpontok, művelődési házak, más közösségi intézmények is használhatják. Egy-egy hetes bemutatási időre gondoltunk. Az anyag kölcsönzése ingyenes. Az odaszállításról a kölcsönvevőnek kell gondoskodnia, a továbbszállítást a következő bemutatóhely intézi. Az anyag személyautóban elfér.
OTTÓ HERMAN MEMORIAL YEAROTTÓ HERMAN MEMORIAL YEAR - SPREAD
PRESS RELEASEPRESS RELEASE - SPREAD
HERMAN OTTÓ ÉLETEHERMAN OTTÓ ÉS A ZENE
NEMZETI PARKOK PROGRAMJAIHERMAN OTTÓ EMLÉKÉV SAJTÓANYAGHERMAN OTTÓ EMLÉKÉV